Kovara verêne ya Muzîkê Kurdî bi nameyê Ziryabî dest bi weşanî kerde.
Heyetê weşanî yê kovare de Grûba Sîya Şevê ra Gokçe Selîm û Serhat Temel û Harûn Elkî û Ozan Irmak ca genî û edîtorîyê ci zî Mevlut Oguz û Serhat Temel kenî.
Heyetê weşanî  derheqê amacê vetişê kovare de wina wano: ‘‘Ma wazenê ke semedê hunermend û muzîkê kurdî ca abikero ke ê tede meseleyanê xo bîyarî ziwan û semedê hunermend û goşdaran cayêko newe yê xo îfadekerdişî bibo.‘‘
Hûmara verêne ya Ziryabî de nê ca genî:
Harûn Elkîyî serranê 90ine ra heta roje ma muzîkê kurdî girewto dest. Îbrahîm Sarisuyî derheqê ozananê verênan yê tarîxî ra  Orfeusî de nuşt. Serhat Temelîyî Orkestraya Hesenkeyfî ser o nuşte. Serdar Ozturkî zî portreyê Dengbêj Resoyî nuşt.
Reyna bi Kerem Gendenzerî û Nîzamettîn Arinçî ya pîya Ayfer Duzdaşe, Mem Ararat, Adnan Kartal, Cem Şîvan Ergul , Sîya Şevê û Rewşan Çelîkerî terraqeyî zî hûmara verêne de ca gênî.
Kovare de kiştê nuşte û terraqeyanê muzîkî de nasdayîşê album û kibatan û derheqê muzîkî de xeberî zî estî.
Hûmara verêne yê kovare de posterê Kerem Gerdenzerî û albumê Li Pey Siya Xwe yê Sîya Şevê zî sey xelatî yenî dayene.
